
Uznesenie Okresný súd Galanta vo veci starostlivosti súdu o maloleté dieťa: A. B., nar. XX.XX.XXXX, toho času C. D. E. F. G. H., F. I. XXXX/XX, H., v konaní zastúpené kolíznym opatrovníkom J. D., H. K. F. G. L., dieťa rodičov – matky: M. B., nar. XX.XX.XXXX, trvale bytom N. XXX, N. O. F. H. XXX/X, A., a otca: v rodnom liste neuvedený, o návrhu Úradu práce, sociálnych vecí a rodiny Galanta na nariadenie neodkladného opatrenia, takto rozhodol: I. Nariaďuje sa neodkladné opatrenie, ktorým sa maloleté dieťa dočasne ponecháva v starostlivosti C. D. E. F. G. D. E. F. G. H., F. I. XXXX/XX, H., počnúc dňom nariadenia neodkladného opatrenia, a to až do právoplatného skončenia konania vo veci samej sp. zn. XXX/X/XXXX o uloženie výchovného opatrenia. II. Žiaden z účastníkov nemá nárok na náhradu trov konania. odôvodnenie: 1. Navrhovateľ - Úrad práce, sociálnych vecí a rodiny Galanta (ďalej len „úrad“) sa návrhom doručeným na tunajší súd dňa XX.XX.XXXX domáhal nariadenia neodkladného opatrenia, ktorým by súd dočasne ponechal maloleté dieťa v starostlivosti C. D. E. F. G. H., F. I. XXXX/XX, H. (ďalej len „ C. H.“). 2. Navrhovateľ svoj návrh odôvodnil tým, že dňa Okresný súd Galanta uznesením zo dňa XX.XX.XXXX, sp. zn. XXX/XXX/XXXX–XX, vykonateľným XX.XX.XXXX nariadil neodkladné opatrenie, ktorým dočasne zveril maloleté dieťa do starostlivosti C. H., a to v trvaní 6 mesiacov odo dňa nariadenia neodkladného opatrenia. Súrodenec maloletého dieťaťa bol do C. H., umiestnený XX.XX.XXXX na základe uznesenia sp. zn.:XXX/XXX/XXXX – XX zo dňa XX.XX.XXXX a následne uznesením XXX/ XX/XXXX – XX vykonateľným XX.XX.XXXX, bol súrodenec dočasne zverený do starostlivosti G. P. I., P. XXXX/X, I.. Úrad v návrhu ďalej uviedol, že dňa XX.XX.XXXX sa konalo súdne pojednávanie o uložení výchovného opatrenia – pobytu v zariadení maloletému dieťaťu, ktorý má po právoplatnosti rozsudku maloleté dieťa vykonávať C. H. za účelom zabezpečenia odbornej pomoci maloletému dieťaťu a zabezpečenia úpravy rodinných a sociálnych pomerov dieťaťa a to v trvaní šiestich mesiacov odo dňa právoplatnosti rozhodnutia. Právoplatnosťou rozsudku sa zároveň ruší neodkladné opatrenie č.k. XXX/ XXX/XXXX-XX zo dňa XX.XX.XXXX. Úrad ďalej uviedol, že matka maloletého dieťaťa sa pojednávania nezúčastnila, súd jej doručoval návrh aj predvolanie na pojednávanie na adresu trvalého pobytu, ako aj na adresu, kde sa dlhší čas zdržiava, zásielka sa však vrátila z dôvodu neprevzatia v odbernej lehote. Od umiestnenia maloletého dieťaťa matka nenavštívila CDR a ani nekontaktovala CDR za účelom poskytnutia informácií ohľadom jej dieťaťa, a maloleté dieťa nemá záujem vrátiť sa do domácnosti matky, avšak do nadobudnutia právoplatnosti rozsudku č. k. XXX/X/XXXX - XX zo dňa XX.XX.XXXX je potrebné poskytnúť maloletému dieťaťu výchovu nahrádzajúcu výchovu rodičov a keďže úradu nie sú známe ďalšie osoby, ktoré by vedeli zabezpečiť každodennú starostlivosť maloletému dieťaťu, t.č. zverenému do starostlivosti CDR Sereď, úrad žiada o nariadenie neodkladného opatrenia.
3. Súd sa pred rozhodnutím o návrhu na nariadenie neodkladného opatrenia oboznámil s obsahom návrhu na nariadenie neodkladného opatrenia, rodným listom maloletého dieťaťa a obsahom spisov tunajšieho súdu XXX/X/XXXX, XXX/XXX/XXXX, XXX/XX/XXXX, XXX/XXX/XXXX, XXX/XXX/XXXX, XXX/XXX/XXXX F. XXX/XX/XXXX, a zistil nasledujúci skutkový a právny stav: 4. Maloleté dieťa sa narodilo matke M. B., otec nie je v rodnom liste maloletého dieťaťa uvedený. Rozsudkom tunajšieho súdu zo dňa č.k. XXX/XX/XXXX-XX zo dňa XX.XX.XXXX bolo maloleté dieťa zverené do náhradnej osobnej starostlivosti starej matky z matkinej strany B. B., a matka bola zaviazaná na platenie výživného v zákonnej minimálnej výške. Maloleté dieťa bolo po smrti starej matky uznesením tunajšieho súdu o neodkladnom opatrení č. k. XXX/XX/XXXX - XX zo dňa XX.XX.XXXX dočasne ponechané v starostlivosti starého otca Q. B. a následne rozsudkom tunajšieho súdu č. k. XXX/XXX/ XXXX - XX zo dňa XX.XX.XXXX bolo dieťa zverené do náhradnej osobnej starostlivosti starého otca Q. B.. Po smrti starého otca maloletého dieťaťa, neodkladným opatrením, nariadeným uznesením tunajšieho súdu č.k. XXX/XXX/XXXX-XX zo dňa XX.XX.XXXX bolo maloleté dieťa zverené do dočasnej starostlivosti C. D. E. F. G. H., kde sa doposiaľ nachádza. Matka od uvedeného obdobia neprejavuje záujem o zabezpečovanie osobnej starostlivosti o maloleté dieťa. V konaní č.k. XXX/X/XXXX bol dňa XX.XX.XXXX vydaný rozsudok, ktorým bolo maloletému dieťaťu uložené výchovné opatrenie - pobyt v zariadení, ktorý sa bude vykonávať v C. H., za účelom zabezpečenia odbornej pomoci maloletému dieťaťu a zabezpečenia úpravy rodinných a sociálnych pomerov maloletého dieťaťa, a to v trvaní šiestich mesiacov odo dňa právoplatnosti tohto rozhodnutia s tým, že počnúc právoplatnosťou rozhodnutia sa ruší neodkladné opatrenie nariadené uznesením Okresného súdu Galanta, č.k. XXX/XXX/XXXX-XX zo dňa XX.XX.XXXX. Rozhodnutie toho času nenadobudlo právoplatnosť. 5. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 6. Podľa § 324 ods. 1 zákona č. 160/2015 Z. z. Civilný sporový poriadok (ďalej len CSP), pred začatím konania, počas konania a po jeho skončení súd môže na návrh nariadiť neodkladné opatrenie. 7. Podľa § 324 ods. 2 CSP, na konanie o návrhu na nariadenie neodkladného opatrenia je príslušný okresný súd. 8. Podľa § 324 ods. 3 CSP, neodkladné opatrenie súd nariadi iba za predpokladu, ak sledovaný účel nemožno dosiahnuť zabezpečovacím opatrením. 9. Podľa § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 10. Podľa § 326 ods. 1 CSP, v návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana a musí byť z neho zrejmé, akého neodkladného opatrenia sa navrhovateľ domáha. 11. Podľa § 326 ods. 2 CSP, k návrhu musí navrhovateľ pripojiť listiny, na ktoré sa odvoláva. 12. Podľa § 328 ods. 1 CSP, ak súd nepostupoval podľa § 327, nariadi neodkladné opatrenie, ak sú splnené podmienky podľa § 325 ods. 1, inak návrh na nariadenie neodkladného opatrenia zamietne. 13. Podľa § 329 ods. 1 CSP, súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. Ak rozhoduje odvolací súd o odvolaní proti uzneseniu o zamietnutí neodkladného opatrenia, umožní sa protistrane vyjadriť k odvolaniu a k návrhu na nariadenie neodkladného opatrenia. 14. Podľa § 329 ods. 2 CSP, pre neodkladné opatrenie je rozhodujúci stav v čase vydania uznesenia súdu prvej inštancie.
15. Podľa § 330 ods. 1 CSP, súd môže určiť, že neodkladné opatrenie bude trvať len po určený čas. 16. Podľa § 330 ods. 2 CSP, ak to povaha veci pripúšťa, súd môže nariadiť neodkladné opatrenie, ktorého obsah by bol totožný s výrokom vo veci samej. 17. Podľa § 367 ods. 1 CMP, neodkladným opatrením môže súd nariadiť, aby ten, kto má maloletého dočasne pri sebe, maloletého dočasne odovzdal do starostlivosti toho, koho označí súd, alebo do striedavej osobnej starostlivosti. 18. Podľa § 367 ods. 2 CMP, ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí zároveň čas trvania neodkladného opatrenia, a to najdlhšie na šesť mesiacov. 19. Podľa § 367 ods. 4 CMP, uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. 20. V danom prípade sa navrhovateľ domáhal nariadenia neodkladného opatrenia, ktorým by súd dočasne ponechal maloleté dieťa v starostlivosti zariadenia, ktoré je konkretizované v predmetnom návrhu. 21. Jedným z procesných inštitútov, ktorý umožňuje poskytnúť ochranu porušeným alebo ohrozeným subjektívnym právam je neodkladné opatrenie. Pred nariadením neodkladného opatrenia nemusí byť nárok dokázaný, musí byť však osvedčený. Už v návrhu na jeho vydanie musí byť zrejmé trvanie nároku, ktorému sa má poskytnúť ochrana a musia byť opísané rozhodujúce skutočnosti odôvodňujúce potrebu neodkladnej úpravy pomerov a skutočnosti hodnoverne osvedčujúce dôvodnosť a trvanie nároku, ktorému sa má poskytnúť ochrana. Danosť právneho záujmu sa skúma so zreteľom na splnenie predpokladov opodstatnenosti takéhoto súdneho rozhodnutia, avšak dominuje predovšetkým osvedčenie toho, že nariadením neodkladného opatrenia sa dosiahne účel ochrany poskytovanej súdom v konaní. Pre rozhodnutie súdu o neodkladnom opatrení je rozhodujúci stav v čase vydania rozhodnutia. Úpravou neodkladných opatrení je umožnené urýchlené a pružné riešenie takých situácií, keď je potrebný okamžitý zásah súdu. U maloletých detí pôjde v zásade o zásah do takého stavu, kde je bezprostredne ohrozená ich výživa, výchova, prípadne iné dôležité záujmy. V konaní o starostlivosti o maloleté deti súdy prihliadajú predovšetkým na záujem maloletých detí, rovnako pri rozhodovaní sledujú v prvom rade záujem detí. 22. Súd po preskúmaní návrhu na nariadenie neodkladného opatrenia, po oboznámení sa s obsahom pripojených listín a na základe zisteného skutkového i právneho stavu dospel k záveru, že sú dané dôvody na nariadenie neodkladného opatrenia, na základe ktorého sa maloleté dieťa dočasne ponechá v starostlivosti C. H., a to až do právoplatného skončenia konania vo veci samej sp. zn. XXX/X/ XXXX o uloženie výchovného opatrenia. Uznesením tunajšieho súdu č.k. XXX/XXX/XXXX-XX zo dňa XX.XX.XXXX bolo maloleté dieťa dočasne zverené do starostlivosti C. H., kde sa doposiaľ nachádza, a to v trvaní najdlhšie šesť mesiacov od nariadenia neodkladného opatrenia. Vzhľadom na skutočnosť, že dňa XX.XX.XXXX uplynie doba šesť mesiacov od nariadenia predmetného neodkladného opatrenia a maloletému dieťaťu je potrebné naďalej do právoplatného skončenia konania o uloženie výchovného opatrenia zabezpečiť stabilné a predvídateľné prostredie súd má za to, že je v záujme maloletého dieťaťa ponechať ho v starostlivosti C. D. E. F. G. H., a to až do právoplatného skončenia konania vo veci samej sp. zn. XXX/X/XXXX, a preto rozhodol tak, ako je uvedené vo výroku tohto uznesenia. 23. O trovách konania súd rozhodol v súlade s ustanovením § 52 CMP tak, že žiaden z účastníkov nemá nárok na náhradu trov konania. 24. Toto uznesenie je v zmysle ust. § 367 ods. 4 CMP vykonateľné, len čo bolo vyhotovené. Poučenie: Proti tomuto uzneseniu je prípustné odvolanie v lehote 15 dní od doručenia na súde, proti ktorého uzneseniu smeruje (§ 357 písm. d) CSP). Odvolanie môže podať účastník konania, v ktorého
neprospech bolo rozhodnutie vydané. (§ 359 CSP). Odvolanie len proti odôvodneniu rozhodnutia nie je prípustné (§ 358 CSP). V odvolaní sa popri všeobecných náležitostí podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 CSP). Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní (§ 62 CMP). V prípade, ak povinný dobrovoľne nesplní svoju povinnosť vyplývajúcu mu z právoplatného a vykonateľného súdneho rozhodnutia, môže oprávnený podať návrh na exekúciu podľa osobitného zákona. Podľa štvrtej časti CMP sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Podľa štvrtej časti CMP sa postupuje aj pri výkone rozhodnutia o návrat maloletého do cudziny pri neoprávnenom premiestnení alebo zadržaní.

